Samfunnets stebarn

Riksforbundet for Samfunnets stebarn (Riksförbundet för Samhällets styvbarn) er en interesseorganisasjon for Sveriges tidligere barnehjems-, fosterhjems- og familiehjemsbarn, og deres familier. Organisasjonen ble dannet 20. mars 2004 på et møte i det tidligere Vidkärrs barnehjem i Göteborg.Pressmeddelande 21 mars 2004.  

Aktiviteter

Riksforbundet for Samfunnets stebarn forsøker å gi oppreisning til ofre for overgrep eller omsorgssvikt innen barnevern, og å fokusere på politikk vedrørende plasserte barn.Program för Samhällets Styvbarn.  Organisasjonen søkte å samarbeide med det offentlige utvalget som i 2006 ble etablert for å se nærmere på forsømmelse innen barnevern.Utredning om vanvård i den sociala barnavården (S 2006:05). 

Riksforbundet for Samfunnets stebarn opplyser at deres arbeid skal være basert på demokratiske verdier og menneskerettigheter, slik de er fastsatt i den svenske konstitusjon, og tre av de såkalte internasjonale menneskerettighetskonvensjonene, nemlig FNs konvensjon om barns rettigheter, FNs erklæring om menneskerettigheter og Den europeiske menneskerettskonvensjon.Stadgar för Samhällets Styvbarn. 

Riksforbundet har siden 2008 utgitt et nyhetsblad, Styvbarnen informerar.Styvbarnen informerar. Nyhetsblad från Riksförbundet för Samhällets Styvbarn.  Styreleder siden 2010 er Anne Skånér.

Historie 

Samfunnets stebarn ble lansert etter en rekke radioprogrammer om barnevern, produsert av Ylva Mårtens. I en dokumentar i svensk TV i november 2005 fortalte Kent Sänd, grunnleggeren av Riksforbundet for Samfunnets stebarn, om overgrep han ble utsatt for på Vidkärrs barnehjem. Programmet fikk gode tilbakemeldinger fra tilskuere og mange fortalte om overgrep på andre barnehjem. 

Samfunnets stebarn startet som en forening, men ble 28. februar 2009 til et riksforbund.Artikel i Styvbarnen informerar nr 1, 2009. 

Navnet 

Samfunnets stebarn var den tidlige kvinnebevegelsens navn på barnehjemsbarn og utenomekteskapelige barn. Begrepet er opprinnelig fra Danmark.”Samfundets Stedbarn” (ledarartikel), Kvindebladet Hvad vi vill, udgivet af De samlede kvindeforeninger, 1892, nr 49, s. 194.  Uttrykket er også brukt på andre utsatte grupper i samfunnet.

Referanser

Eksterne lenker
  Riksförbundet för Samhällets Styvbarn 

Kategori:Svenske organisasjoner